קורבין אלברט

קורבין רוז אלברט (באנגלית: Korbin Rose Albert; נולדה ב-13 באוקטובר 2003) היא כדורגלנית אמריקאית שמשחקת כקשרית במועדון ליגת העל הצרפתית (כדורגל נשים) פריז סן ז'רמן ובנבחרת ארצות הברית<ref></ref>.

== קריירה מוקדמת ==
אלברט נולד בגרייסלייק, אילינוי, פרוור של שיקגו, והתבלטה בקרב מאגר השחקנים של הנבחרות הלאומיות הצעירות, בזמן ששיחקה במועדון הכדורגל Eclipse Select Soccer, מועדון כדורגל לנוער, המשמש עתודה לנבחרות הלאומיות הצעירות השונות<ref></ref>. במהלך תקופת זו, אלברט ייצגה את מערך הנוער הלאומי של ארצות הברית בקבוצות גיל שונות, וגם נבחרה לשחקנית העונה של הליגה באזור שלה פעמיים: בעונת 2018–2019 ו-2020–2021<ref></ref><ref></ref>.

== קריירת מכללות ==
אלברט הצטרפה לאוניברסיטת נוטרדאם בתחילת שנת 2021<ref></ref>. במהלך שתי עונות באוניברסיטה, אלברט קיבלה מספר כיבודים אישיים על הופעתה. עבור עונת 2021, היא הייתה שותפה לזכייה בתואר "הקבוצה הטרייה" הארצית הטובה ביותר, שהייתה מדורגות כקבוצה השלישית בדירוג של 18 אוניברסיטאות בוועידת החוף האטלנטי (ACC)<ref></ref>.

בעונתה השנייה והאחרונה בנוטרדאם בשנת 2022, אלברט נבחרה לנבחרת 11 הטובות בליגת המכללות על ידי איגוד המאמנים<ref></ref> ועל ידי ה-All-ACC<ref></ref>. אלברט זכתה גם בתואר קשרית השנה של ה-ACC והייתה פיינליסטית לגביע הרמן שניתן לשחקנית המכללות הטובה ביותר במדינה<ref></ref><ref></ref>. אלברט כבשה שלוש פעמים בארבעה משחקי נוק-אאוט בטורניר NCAA 2022, אך קבוצתה הודחה על ידי אוניברסיטת צפון קרוליינה בשלב רבע הגמר<ref></ref>.

== קריירת מועדונים ==
=== פריז סן ז'רמן 2023 – הווה ===
ב-31 בינואר 2023, אלברט ויתרה רשמית על השנתיים האחרונות של זכאותה עם מכללת נוטרדאם, כדי לחתום בפריז סן ז'רמן על חוזה ראשוני לשנתיים וחצי<ref></ref>. אלברט כבשה את השער הראשון שלה עם המועדון החדש שלה ב-20 בדצמבר 2023, במשחק ליגת האלופות של אופ"א נגד א.ס רומא<ref></ref>.

== קריירה בינלאומית ==
אלברט שיחקה ברמות השונות של הנבחרת הצעירה של ארצות הברית. ביוני 2022, אלברט הייתה חלק מהנבחרת שייצגה את ארצות הברית בגביע הסוד ליידי בו הוכתרה הקבוצה לאלופה<ref></ref>. ב-25 ביולי 2022, אלברט נבחרה לסגל של ארצות הברית למונדיאל עד גיל 20 בקוסטה ריקה<ref></ref>. בסך הכל, היא עשתה שש הופעות בנבחרת עד גיל 20<ref></ref>.

בנובמבר 2023, אלברט קיבלה את הזימון הראשון שלה לנבחרת הבוגרת<ref></ref>, ועשתה את הופעת הבכורה הבינלאומית שלה נגד סין במשחק ידידות ב-5 בדצמבר 2023. משחקה השני בנבחרת היה ב-20 בפברואר 2024, נגד הרפובליקה הדומיניקנית<ref></ref>, במשחק שלב הבתים של גביע CONCACAF W זהב 2024.

אלברט נבחרה לסגל של 18 השחקניות לאולימפיאדת הקיץ 2024 בצרפת<ref></ref>. היא הבקיעה את השער הבינלאומי הראשון שלה בניצחון על אוסטרליה 2–1 במשחק האולימפי השלישי בשלב הקבוצות ב-31 ביולי<ref></ref>.

== חיים אישיים<ref name=":0" /> ==
במרץ 2024, אלברט פרסמה מחדש סרטון של "דרשה" ב-TikTok שרמזה שלהיות טרנסג'נדר הוא משהו שיכול להיעלם אם אדם יהפוך לדתי<ref></ref>. היסטוריית המדיה החברתית של אלברט גם חשפה שהיא רמזה לכך, שפציעתה של הכוכבת מייגן ראפינו בגמר הליגה הלאומית לכדורגל נשים בארצות הברית בשנת 2023, היה עונש מאלוהים<ref name=":0"></ref>. במסיבת עיתונאים בזום התייצבו הכוכבות אלכס מורגן ו, כדי לגנות את האמירות של אלברט, שמקשות על קיום אווירה של סובלנות והבנה לצורכי הלהט"בים. זו הייתה התייצבות חד משמעית של "חדר ההלבשה" בעניין הזה<ref name=":0" />. מאוחר יותר פרסמה אלברט התנצלות בחשבון האינסטגרם שלה, וכתבה שהיא ממש מאוכזבת מעצמה ומצטערת מאוד על הפגיעה שגרמה לחבריה לקבוצה, לשחקנים אחרים, לאוהדים, לחברים ולכל מי שנפגע, היא הוסיפה שהיא באמת מאמינה שכולם צריכים להרגיש בטוחים ומכובדים בכל מקום ובכל מגרשי המשחקים; שהיא יודעת שמעשייה לא עמדו בזה, ועל כך היא מתנצלת בכנות; שזה כבוד וזכות לשחק את הספורט הזה על הבמה העולמית והיא מבטיחה לעשות טוב יותר<ref></ref>.

== קישורים חיצוניים ==

== ביאורים ==

== הערות שוליים ==

קטגוריה:כדורגלניות אמריקאיות
קטגוריה:חלוצות כדורגל אמריקאיות
קטגוריה:חלוצי כדורגל אמריקאים
קטגוריה:כדורגלניות באולימפיאדת פריז (2024)
קטגוריה:אלופות אולימפיות אמריקאיות: כדורגל
קטגוריה:אמריקאיות שנולדו ב-2003
קטגוריה:אמריקאים שנולדו ב-2003